Document ID: /roh_data/filtered/fineweb-2-filterrobots_roh.jsonl.gz/13896

La senda ecologica en la regiun dal Pass dal Fuorn dat a pitschen e grond infurmaziuns variadas davart la natira dal conturn ed animescha da sez observar, cumparegliar e discutar.
Cun la cumbinaziun da tavlas per juniors e per creschids han tut ils giasts la pussaivladad da chattar sezs respostas directas a dumondas davart la natira sper via. Infurmaziuns concretas che sa refereschan a las observaziuns duain animar da daventar anc pli attent e vesair anc dapli.
La senda ecologica cumenza tar l’Hotel Parc Naziunal Il Fuorn e suonda la ruta 17. Per scuvrir la senda duessas Vus As prender peda in mez di. Da Zernez u davent da la Val Müstair la cuntanschais Vus cun l’auto da posta.
La broschura “En viadi sin la senda ecologica” cuntegna tut las indicaziuns da las tavlas da la senda ecologica e dat infurmaziuns supplementaras. La broschura pon ins retrair per CHF 9.-- en rumantsch, tudestg, franzos, talian ed englais en il Center dal Parc u en la Butia.